વ્યવસાયે ડોક્ટર એક ટ્વિટર યુઝરે તાજેતરમાં રીલિઝ થયેલી ફિલ્મ મનમર્ઝિયાને લગતા એક સમાચારનો સ્ક્રીનશોટ લઈને ટ્વિટર પર શેર કર્યો હતો . જેમાં લખવામાં આવ્યુ હતું કે , બીજા અઠવાડિયે જ ફિલ્મ ધરાશયી થઈ ગઈ . કેપ્શનમાં યુઝરે લખ્યું કે , મનમર્ઝિયા બોક્સ ઓફિસ પર ડુબી ગઈ , જે સાબિત કરે છે કે , અભિષેક એક એવા લેજેન્ડ છે જે સારામાં સારી ફિલ્મને ફ્લોપ કરવા સક્ષમ છે . તેમની યોગ્યતાને સલામ , આ ટેલન્ટ દરેક વ્યક્તિમાં નથી હોતુ . નેપોટિઝમનો અંત લાવવાની જરુર છે , સ્ટાર કિડ્સે હવે વડાપાંવની દુકાન ખોલવી જોઈએ . આ ટ્વિટર પર અભિષેકે જવાબ આપ્યો કે , તમારા જેવા પ્રતિષ્ઠિત ડોક્ટર પાસેથી આશા રાખુ છું કે કોઈ પણ દાવો કરતા પહેલા ફેક્ટ્સ અને ફિગર્સ ચેક કરી લો . મને આશા છે કે તમે ધીરજ દાખવીને આમ કરશો . ટ્વિટ કરતા પહેલા ફિલ્મની ઈકોનોમિક્સ વિષે જાણો જેથી શરમજનક સ્થિતિમાં ન મુકાવવુ પડે . અભિષેકે લખ્યું કે , મને આશા છે કે દરેક વડાપાંવ વેચનાર વ્યક્તિ આ વાતથી સહમત હશે કે વડાપાંવની દુકાન ચલાવવી પણ સન્માનજનક કામ છે . કોઈ પણ કામને ઓછુ ન આંકો . તમે લખ્યું છે કે ટેલેન્ટ કાઉન્ટ્સ , તો તમને જણાવી દઉ કે સ્ત્રીમાં પણ એક એક્ટર સ્ટારકિડ છે . ઉલ્લેખનીય છે કે આ ફિલ્મમાં અભિષેકની સાથે વિક્કી કૌશલ અને તાપસી પન્નૂ પણ મહત્વપૂર્ણ ભુમિકામાં છે.